CELEX: 62016CA0330
Language: fi
Date: 2017-06-01 00:00:00
Title: Asia C-330/16: Unionin tuomioistuimen tuomio (yhdeksäs jaosto) 1.6.2017 (ennakkoratkaisupyyntö, jonka on esittänyt Sąd Okręgowy w Warszawie – Puola) – Piotr Zarski v. Andrzej Stadnicki (Ennakkoratkaisupyyntö — Kaupallisissa toimissa tapahtuvien maksuviivästysten torjuminen — Direktiivi 2011/7/EU — Toistaiseksi voimassa olevat kaupalliset vuokrasopimukset — Viivästykset vuokranmaksussa — Ennen kyseisen direktiivin täytäntöönpanoa varten varatun määräajan päättymistä tehdyt sopimukset — Kansallinen säännöstö — Tällaisten sopimusten jättäminen mainitun direktiivin ajallisen soveltamisalan ulkopuolelle)

31.7.2017   
            
            
               FI
            
            
               Euroopan unionin virallinen lehti
            
            
               C 249/11
            
         Unionin tuomioistuimen tuomio (yhdeksäs jaosto) 1.6.2017 (ennakkoratkaisupyyntö, jonka on esittänyt Sąd Okręgowy w Warszawie – Puola) – Piotr Zarski v. Andrzej Stadnicki
   (Asia C-330/16) (1)
   
   ((Ennakkoratkaisupyyntö - Kaupallisissa toimissa tapahtuvien maksuviivästysten torjuminen - Direktiivi 2011/7/EU - Toistaiseksi voimassa olevat kaupalliset vuokrasopimukset - Viivästykset vuokranmaksussa - Ennen kyseisen direktiivin täytäntöönpanoa varten varatun määräajan päättymistä tehdyt sopimukset - Kansallinen säännöstö - Tällaisten sopimusten jättäminen mainitun direktiivin ajallisen soveltamisalan ulkopuolelle))
   (2017/C 249/15)
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Sąd Okręgowy w Warszawie
   
      Pääasian asianosaiset
   
   
      Hakija: Piotr Zarski
   
      Vastapuoli: Andrzej Stadnicki
   
      Tuomiolauselma
   
   Kaupallisissa toimissa tapahtuvien maksuviivästysten torjumisesta 16.2.2011 annetun Euroopan parlamentin ja neuvoston direktiivin 2011/7/EU 12 artiklan 4 kohtaa on tulkittava siten, että jäsenvaltiot voivat jättää kyseisen direktiivin soveltamisalan ulkopuolelle maksuviivästykset, jotka liittyvät ennen 16.3.2013 tehdyn sopimuksen täyttämiseen, silloinkin, kun kyseiset viivästykset tapahtuvat mainitun päivämäärän jälkeen.
   
      (1)  EUVL C 335, 12.9.2016.